

Referat fra generalforsamling

**Afholdt lørdag den 25.marts 2023**

**Dirigent:** Christiane Bjerregaard-Laursen

**Referent:** Karen Bøhrnsen

|  |  |
| --- | --- |
| **1** | **Formalia** |
|  | Valg af dirigent: Bestyrelsen indstiller Christiane Bjerregaard-Laursen   * Valgt med akklamation   Valg af referent: Bestyrelsen indstiller Karen Bøhrnsen   * Valgt med akklamation   Valg af to stemmetællere: Generalforsamlingen indstiller Ditte og Maria   * Valgt med akklamation |
| **2** | **Formandens årsberetning v. Forkvinde Mie Ryborg-Larsen** |
|  | Mie fremlagde den mundtlige beretning. Talepapiret vedlægges som bilag. |
| **3** | **Gennemgang og godkendelse af årsregnskab 2022** |
|  | Årsregnskabet blev præsenteret og gennemgået af kasserer Christiane Bjerregaard-Laursen.  Årsrapporten for 2022 er revideret af Deloitte, som kontrollerer vores regnskabspraksis og vores interne kontrol, samt vurderer om vi har opstillet et korrekt regnskab.  Revisionsfirmaet vurderer at årsregnskabet er aflagt i overensstemmelse med god regnskabsskik og med årsregnskabslovens bestemmelser for regnskabsklasse A tilpasset foreningens særlige forhold. Årsregnskabet er aflagt efter samme regnskabspraksis som sidste år.  På indtægtssiden har vi fået 35.500 kr. ind i medlemskontingenter og 101.416 kr. i tilskud, som består af 69166 kr. i driftstilskud og 32.250 kr. i aktivitetspuljetilskud. Vi har haft indtægter for i alt 147.665 kr. Vi har haft omkostninger for 139.556 kr. Der er i 2022 opnået et positivt resultat på 6.220 kr. og en egenkapital på 78.872 kr.  Vi har et rigtig godt samarbejde med vores revisor, og vi har fået nogle anbefalinger som vi arbejder løbende på at implementerer. Vi har været i gang med dette implementeringsarbejde, forud for anbefalingerne.  Dette omhandler vores procedurer og løbende økonomistyring, hvor vi i 2023 skal implementere vores udarbejdede bogføringsprocedurer. Vi holder også løbende tilsyn med om vi bliver skatte- eller momspligtige, ligesom vi arbejder med forvaltningsmæssige begreber som sparsommelighed, produktivitet og effektivitet.  Årsregnskab 2022 blev godkendt |
| **4** | **Valg af revisor** |
|  | Skal ifølge vedtægterne ske hvert andet år. Deloitte blev valgt som revisor i 2022. Punktet udgår derfor i år. |
| **5** | **Behandling af indkomne forslag** |
|  | Forslag 5.1: Vedtægtsændringer   |  |  |  | | --- | --- | --- | | **Forslag** | **Tekst** | **Beslutning** | | 5.1.1 | [Forslag til ny tekst:]  At uddanne frivillige ammerådgivere, og løbende tilbyde faglig sparring og supervision til de uddannede ammerådgivere, der er aktive i foreningens ammerådgiverkorps | Vedtaget  Forkastet  Vedtaget med ændring | | 5.1.2 | [Forslag til sletning:]   1. ~~Erhvervsabonnement. En repræsentant for erhvervsabonnementet er stemmeberettiget og kan deltage ved generalforsamlingen.~~ | Vedtaget  Forkastet  Vedtaget med ændring | | 5.1.3 | [Forslag til sletning:]  ~~Kontingenter samt abonnement fastsættes på generalforsamlingen.~~  ~~Kontingenter for ordinære medlemskaber betales månedligt via kreditkort. Erhvervsabonnementer betales for et helt kalenderår (regnskabsår) ad gangen.~~ | Vedtaget  Forkastet  Vedtaget med ændring | | 5.1.4 | [Forslag til ny tekst:]  Kontingentet for støttemedlemskab fastsættes af generalforsamlingen. Bestyrelsen fastsætter gældende betalingsbetingelser som fastsætter betalingsmetoder og frekvens. | Vedtaget  Forkastet  Vedtaget med ændring | | 5.1.5 | [Forslag til ny vedtægt:]  Stk. 2 Ærespris: En person, der igennem længere tid på en ganske usædvanlig måde har været ambassadør for foreningens formål og har gjort sig fortjent til en sådan påskønnelse, kan tildeles Forældre og Fødsels ærespris. Alle medlemmer kan indstille til bestyrelsen, at en person, gruppe, organisation eller lignende tildeles æresprisen.  Beslutningen om tildeling af æresprisen træffes af bestyrelsen med simpelt flertal.  Æresprisen tildeles ved den årlige generalforsamling. | Vedtaget  Forkastet  Vedtaget med ændring | | 5.1.6 | [Forslag til sletning af følgende tekst:]  ~~7. Gennemgang og godkendelse af budget for indeværende år~~ | Vedtaget  Forkastet  Vedtaget med ændring | | 5.1.7 | [Forslag til ny formulering af punkt 7:]  7. Orientering om budget for indeværende år. | Vedtaget  Forkastet  Vedtaget med ændring | | 5.1.8 | [Forslag til sletning af følgende gennemstregede tekst:]  Støttemedlemmer ~~samt en repræsentant for erhvervsabonnementer~~ er stemmeberettigede på generalforsamling mod fremvisning af gyldig medlemsdokumentation. Sympatimedlemmer har ikke stemmeret. Der kan ikke stemmes ved fuldmagt. | Vedtaget  Forkastet  Vedtaget med ændring | | 5.1.9 | [Forslag til sletning af følgende tekst:]  ~~Generalforsamlingens beslutninger indføres i bestyrelsens beslutningsprotokol, og referat bringes i et nyhedsbrev.~~ | Vedtaget  Forkastet  Vedtaget med ændring | | 5.1.10 | [Forslag til ny formulering:]  Referat fra generalforsamlingen offentliggøres senest 4 uger efter afholdelsen på hjemmesiden. | Vedtaget  Forkastet  Vedtaget med ændring | | 5.1.11 | [Forslag til sletning af følgende gennemstregede tekst:]  Bestyrelsesmedlemmer kan modtage ~~et honorar eller frikøb til~~ | Vedtaget  Forkastet  Vedtaget med ændring | | 5.1.12 | [Forslag til ny formulering:] økonomisk godtgørelse for at udføre konkrete opgaver for foreningen. | Vedtaget  Forkastet  Vedtaget med ændring | | 5.1.13 | [Forslag til sletning af følgende gennemstregede tekst:] ~~Retningslinjer herfor fastlægges af bestyrelsen~~. | Vedtaget  Forkastet  Vedtaget med ændring | | 5.1.14 | [Forslag til ny formulering:] Det er bestyrelsen, der ved simpelt flertal kan beslutte hvad der kan udløse økonomisk godtgørelse. Nærmere retningslinjer kan ~~herfor~~ fastlægges af bestyrelsen. | Vedtaget  Forkastet  Vedtaget med ændring | | 5.1.15 | [Forslag til omformulering:]  Der føres beslutnings~~protokol~~referat fra bestyrelsesmøderne, som godkendes af de tilstedeværende. | Vedtaget  Forkastet  Vedtaget med ændring |   Forslag 5.2: Frivilligpolitik  Forslaget blev vedtaget. |
| **6** | **Godkendelse af mål og aktiviteter** |
|  | Forslag 6.1: Rettigheder til fødende (mål) - Godkendt  Forslag 6.2: Fokus på informeret samtykke (aktivitet) - Godkendt |
| **7** | **Gennemgang og godkendelse af budget for indeværende år** |
|  | Forslag 7.1: Forslag til budget for 2023  I det vedtægtsændringerne under punkt 5 blev vedtaget, var det en orientering om budgettet  På indtægtssiden har vi for 2023 sat os som mål at få 50% flere medlemmer end i dag, så vi når op på 150 medlemmer og en medlemsindtægt på 50.000 kr.  Bestyrelsen er også ved at arbejde på et koncept for erhvervspartnere eller sponsorer, kært barn har mange navne.  Vi budgetterer også med en forventet indtægt fra landsindsamlingen på 5000 kr.  Vi er lidt forsigtige i budgettering af driftstilskud fra sundhedsministeriet, da vores drift er blevet slankere hen over de sidste par år og vores tilskud derfor er faldet tilsvarende.  Udgifterne ligner dem vi ser i årsregnskabet. De udgifter som vi ikke kan undvære for at få foreningen til at løbe rundt; Revisor, kasserer, website, kontordrift, bestyrelsesdrift, betalingsløsninger og rejseomkostninger.  Derudover har vi udgifter til vores aktiviteter og kerneydelser – der er den foromtalte refusion til aktivitetspuljen, og derudover har vi budgetteret med 20.000 til eksamination af ammerådgivere og til drift af uddannelsen samt 15.000 kr. til de uddannede ammerådgiveres supervision, som er et krav at de modtager for at vi kan være medlem af den internationale organisation for ammerådgivningsforeninger.  Vi søger hvert år midler fra sundhedsministeriets aktivitetspulje. Aktivitetspuljen tildeles i foråret, og skal bruges fra 1.juli i år til 30.juni næste år.  Det betyder at vi lige nu er i gang med aktivitetspuljen 22-23, hvor vi modtog 60.000 kr. til de tre projekter; Ammerådgiveruddannelsen, Amningens ABC og vores 50 års jubilæumsfejring.  Vi afventer svar på ansøgningen til aktivitetspuljen 23-24. Vi har søgt lige knap 150.000 kr. til projekterne; Kend dine rettigheder, Opkvalificering af ammerådgivere, Amningens ABC, 50 års jubilæumstidsskrift, Brugeroplæg for professionelle, Samtalesaloner for medlemmer.  Generalforsamlingen drøftede, hvordan bestyrelsen sikrer at budgettet ikke de kommende år overskrides, så foreningen ikke bruger for meget af egenkapitalen, og at målet er at polstre foreningen så godt som muligt. |
| **8** | **Fastsættelse af kontingent** |
|  | Kontingentet for støttemedlemskab er 30 kr. om måneden. Sympatimedlemskab er gratis. Bestyrelsen indstiller til at kontingentstørrelsen fortsætter uændret.   * Forslaget er vedtaget |
| **9** | **Valg til bestyrelsen** |
|  | Jf. foreningens vedtægter består bestyrelsen af en formand og minimum 4 øvrige medlemmer og maximum 6 øvrige.  Bestyrelsesmedlemmerne vælges af generalforsamlingen for to år ad gangen. På generalforsamlingen 2023 er der 3 bestyrelsesposter på valg.  Opstillede: Sofie Maria Markvard, Mie Ryborg-Larsen, Signe Amalie Pålsson Nordsted  De opstillede kandidater fik mulighed for at præsentere sig selv. Der var ingen øvrige opstillede, og de opstillede blev derfor valgt med akklamation  Valgte: Sofie Maria Markvard, Mie Ryborg-Larsen, Signe Amalie Pålsson Nordsted |
| **10** | **Valg af to suppleanter** |
|  | Generalforsamlingen vælger desuden, for to år ad gangen, to bestyrelsessuppleanter med angivelse af deres rækkefølge jf. foreningens vedtægter   * På generalforsamlingen 2023 er der 1-2 suppleantposter på valg. Ingen opstillede, og generalforsamlingen giver bestyrelsen mulighed for at trække suppleanter ind i løbet af året. |
| **11** | **Eventuelt** |
|  | Der blev spurgt til hvordan man kan komme med forslag til arrangementer og lignende i regi af Forældre og Fødsel.  Svar: Det er altid velkomment at henvende sig med idéer til bestyrelsen (kontaktoplysninger findes på hjemmesiden). Det er også muligt at stille forslag til generalforsamlingen (bare vær opmærksom på tidsfristerne, der fremgår af vedtægterne. |

Underskrifter

Dirigent, Christiane Bjerregaard-Laursen Referent, Karen Bøhrsen